شولا متھ فائراسٹون

شولا متھ فائراسٹون ایک کینیڈی امریکی انتہا پسندانہ نسائیت کی حامی، مصنفہ اور فعالیت پسند ہے۔ انتہا پسندانہ نسائیت اور نسائیت کی دوسری لہر کی ابتدائی ترقی میں فائر اسٹون ایک مرکزی شخصیت تھی اور تین بنیاد پرست نسائیتی گروہوں: نیو یارک ریڈیکل ویمن، ریڈ اسٹاکنگس، اور نیو یارک ریڈیکل فیمنسٹس کی بانی رکن تھیں۔ ان بنیادی تحریکوں کے اندر، فائر اسٹون " فائر برانڈ" اور "فائر بال" کے طور پر جانی ہے۔ فائر اسٹون نے شکاگو میں دی نیشنل کانفرنس فار نیو پولیٹکس میں تقریر کرنے جیسی سرگرمی میں حصہ لیا۔

نظریات 
شوالا متھ انتہا پسند نسائیتی مفکرین میں اہم قام رکھتی ہے، اور پرزور انداز میں کہتی ہے کہ تولید ہی خواتین پر ظلم کی اصل وجہ ہے۔ اس نے اپنی کتاب دی ڈائی لیکٹک آف سیکس میں لکھا ہے کہ پدرسری معاشرہ جو عورتوں کی منظم غلامی ہے اس کی جڑ میں صنف کی حیاتیاتی عدم مساوات ہے۔ فائر اسٹون کے عورت کے تولیدی رول پر خیالات مارکس اور اینگلس کے مادی معاشرے کے نظریات ہی کی بازگشت ہیں۔ مارکسیوں کے مطابق طبقاتی کشمکش اور معاشی طبقہ استبداد و ظلم کا مرکز ہے۔ انھوں نے صنفی طبقہ پر کم توجہ دی ہے۔ لیکن فائر اسٹون نے صنفی طبقہ کو مرکزی اہمیت کا حامل بنا دیا ہے۔
فائر اسٹون کی خواہش تھی کہ مردانکی اور زنانہ پن میں دھماکا ہو جائے لیکن اس کا خیال تھا کہ یہ دھماکا اس وقت تک نہیں ہو سکتا جب تک انسان پدرسری تولید، اور سرمایہ دارانہ پیداوار کو ترک نہیں کرتے۔ اس کے مطابق معاشرے میں ماں بننے کی خوشی دراصل ایک دھوکا ہے۔ دراصل حمل ایک بربری فعل ہے۔ علاوہازین ماں بننا دیگر کئی برائیوں کی جڑ ہے۔

فائر اسٹون کے اس تجزيے کوعورت کی مزید غلامی کا نقشہ کہہ کر بجا طور پر تنقید کی گئی ہے۔ اس کے ناقدین کہتے ہیں کہ خواتین پر ظلم اس کی زنانہ حیاتیات کا نتیجہ نہین بل کہ مرد کے اس حیاتیات پر کنٹرول کا نتیجہ ہے۔

ملاحظات

حوالہ جات

بیرونی روابط 
 
 
 
 

1945ء کی پیدائشیں
2012ء کی وفیات
بیسویں صدی کی امریکی مصنفات
بیسویں صدی کی کینیڈین مصنفات
محققین مطالعۂ نسائیت
یہودی امریکی مصنفین
یہودی کینیڈین مصنفین
نسائیت پسند یہودی
نسائیت کی دوسری لہر
بیسویں صدی کے امریکی یہودی
Short description is different from Wikidata
امریکی نسائیت پسند مصنفین